62024TO0257(02)_INF
Digriet tal-Qorti Ġenerali (L-Ewwel Awla) tal‑11 ta’ Novembru 2024 –Mazepin vs Il‑Kunsill
(Kawża T‑257/24)
“Politika estera u ta’ sigurtà komuni – Miżuri restrittivi meħuda fir-rigward tal-azzjonijiet tar-Russja li jikkompromettu jew jheddu l-integrità territorjali, is-sovranità u l-indipendenza tal-Ukraina – Iffriżar ta’ fondi – Lista tal-persuni, tal-entitajiet u tal-organi li għalihom japplika l-iffriżar tal-fondi u tar-riżorsi ekonomiċi – Żamma ta’ isem ir-rikorrenti fil-listi – Kunċett ta’ ‘assoċjazzjoni’ – Artikolu 2(1)(a) in fine tad-Deċiżjoni 2014/145/PESK – Kunċett ta’ ‘vantaġġ’ – Artikolu 2(1)(g) tad-Deċiżjoni 2014/145 – Artikolu 3(1)(g) tar-Regolament (UE) Nru 269/2014 – Żball ta’ evalwazzjoni”
1.
Unjoni Ewropea – Stħarriġ ġudizzjarju tal-legalità tal-atti tal-istituzzjonijiet – Miżuri restrittivi meħuda fid-dawl tas-sitwazzjoni fl-Ukraina – Portata tal-istħarriġ – Prova tal-fondatezza tal-miżura – Obbligu li l-awtorità kompetenti tal-Unjoni tistabbilixxi, fil-każ ta’ kontestazzjoni, il-fondatezza tal-motivi invokati kontra l-persuni jew l-entitajiet ikkonċernati – Deċiżjoni preċedenti ta’ ffriżar ta’ fondi annullata – Deċiżjoni ta’ żamma bbażata fuq l-istess provi fl-assenza ta’ bidla tal-motivi – Applikazzjoni tal-evalwazzjonijiet li wasslu għall-annullament tad-deċiżjoni preċedenti għad-deċiżjoni ta’ żamma
(Deċiżjoni tal-Kunsill 2014/145/PESK, kif emendata bid-Deċiżjoni (PESK) 2024/847; Regolamenti tal-Kunsill Nri 269/2014 u 2024/849)
(ara l-punti 36, 39 sa 44, 48 sa 51)
2.
Politika estera u ta’ sigurtà komuni – Miżuri restrittivi meħuda fid-dawl tas-sitwazzjoni fl-Ukraina – Kriterji għall-adozzjoni tal-miżuri restrittivi – Persuna, entità jew organu assoċjati ma’ persuna inkluża fil-lista annessa mad-deċiżjoni kkontestata – Kunċett ta’ assoċjazzjoni – Interessi komuni
(Deċiżjoni tal-Kunsill 2014/145/PESK, kif emendata bid-Deċiżjoni (PESK) 2022/329, Artikolu 2(1); Regolamenti tal-Kunsill Nri 269/2014, Artikolu 3(1) u 2022/330)
(ara l-punt 37)
3.
Politika estera u ta’ sigurtà komuni – Miżuri restrittivi meħuda fid-dawl tas-sitwazzjoni fl-Ukraina – Kriterji għall-adozzjoni tal-miżuri restrittivi – Negozjanti ewlenin li joperaw fir-Russja u membri tal-familja immedjata tagħhom jew persuni fiżiċi oħra li jieħdu vantaġġ minnhom – Kunċett ta’ vantaġġ – Kwanlunkwe vantaġġ mhux negliġibbli
(Deċiżjoni tal-Kunsill 2014/145/PESK, kif emendata bid-Deċiżjoni (PESK) 2023/1094, Artikolu 2(1)(e) u Artikolu 2(1)(g); Regolamenti tal-Kunsill Nri 269/2014, Artikolu 3(1)(g) u 2023/1089)
(ara l-punt 38)
Dispożittiv
1)
Id-Deċiżjoni tal-Kunsill (PESK) 2024/847 tat‑12 ta’ Marzu 2024 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna, u r-Regolament ta’ Implimentazzjoni tal-Kunsill (UE) 2024/849 tat‑12 ta’ Marzu 2024 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna huma annullati, sa fejn isem Nikita Dmitrievich Mazepin inżamm fil-lista tal-persuni, tal-entitajiet u tal-organi li għalihom japplikaw il-miżuri restrittivi.
2)
Il-Kunsill tal-Unjoni Ewropea huwa kkundannat għall-ispejjeż tiegħu kif ukoll għal dawk sostnuti minn Nikita Dmitrievich Mazepin, inklużi dawk relatati mal-proċedura.